Predkladacia správa

Materiál “Informácia o priebehu a výsledkoch jesennej časti 60. zasadnutia Valného zhromaždenia Organizácie Spojených národov“ predkladá Ministerstvo zahraničných vecí SR na rokovanie vlády na základe uznesenia vlády SR č. 673/2005 zo dňa 7. septembra 2005.

Cieľom materiálu je informovať vládu SR o priebehu a výsledkoch hlavnej časti 60. zasadnutia Valného zhromaždenia Organizácie Spojených národov, ktorá sa konala v období od 17. septembra 2005 do 23. decembra 2005. Materiál stručne hodnotí priebeh všeobecnej rozpravy Valného zhromaždenia Organizácie Spojených národov (17. –  23. 9. 2005), informuje o práci a výsledkoch pléna a hlavných výborov OSN počas uvedeného obdobia. 

Delegácia SR postupovala v súlade so smernicou, ktorú schválila vláda SR uznesením č. 673/2005 dňa 7. septembra 2005. Delegáciu SR na Summite OSN 2005 a 60. VZ OSN viedol prezident SR Ivan Gašparovič, za účasti ministra zahraničných vecí SR Eduarda Kukana. O účasti delegácie SR bola vláde predložená samostatná informácia, s ktorou sa vláda oboznámila na svojej schôdzi dňa 26.10.2005.

Najvýznamnejšou udalosťou na pôde 60. VZ OSN pre slovenskú diplomaciu bolo  zvolenie SR za nestáleho člena Bezpečnostnej rady OSN. 

	Materiál sa predkladá na rokovanie vlády ako  informácia  a v súlade s čl. 10 ods. 6a Smernice na prípravu a predkladanie materiálov na rokovanie vlády SR nebol predložený na medzirezortné pripomienkové konanie. 

	Materiál nemá finančný, ekonomický, environmentálny vplyv, ani vplyv                            na zamestnanosť a na podnikateľské prostredie.